Goeie nuus: Inflasie daal skerp’n Skerp daling in brandstofpryse het bygedra tot die verlangsaming in die inflasiekoers. Argieffoto Verbruikersinflasie vir alle stedelike gebiede in Suid-Afrika het in Desember op ŉ jaar-tot-jaargrondslag skerp verlangsaam tot 4,5% vergeleke met 5,2% in November. Dis die grootste daling in ŉ enkele maand sedert April 2017, sê Patrick Kelly, Statistieke Suid-Afrika se hoofdirekteur van prysstatistieke. “Die afgelope maande se verlangsaming is hoofsaaklik danksy die 8%-afname in die brandstofprys, tesame met matige voedselinflasie. Voedselpryse het van November tot Desember met gemiddeld 0,2% gedaal.